CELEX: 62019CN0723
Language: el
Date: 2019-09-30 00:00:00
Title: Υπόθεση C-723/19: Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 30 Σεπτεμβρίου 2019 – Airbnb Ireland UC, Airbnb Payments UK Ltd κατά Agenzia delle Entrate

23.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 432/28
            
         
      Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 30 Σεπτεμβρίου 2019 – Airbnb Ireland UC, Airbnb Payments UK Ltd κατά Agenzia delle Entrate
      (Υπόθεση C-723/19)
      (2019/C 432/32)
      Γλώσσα διαδικασίας: η ιταλική
      
         Αιτούν δικαστήριο
      
      Consiglio di Stato
      
         Διάδικοι στην υπόθεση της κύριας δίκης
      
      
         Αναιρεσείουσες: Airbnb Ireland UC, Airbnb Payments UK Ltd
      
         Αναιρεσίβλητη: Agenzia delle Entrate
      
         Προδικαστικά ερωτήματα
      
      
                  1)
               
               
                  Αντιβαίνει προς τις διατάξεις και τις αρχές του δικαίου της Ευρωπαϊκής Ένωσης, μεταξύ των οποίων περιλαμβάνονται τα άρθρα 4 και 5 επ. της οδηγίας 1535/2015/ΕΕ (1), το άρθρο 8 της οδηγίας 98/34/ΕΚ (2) και το άρθρο 56 ΣΛΕΕ, εθνική ρύθμιση η οποία, χωρίς προηγούμενη γνωστοποίηση στην Ευρωπαϊκή Επιτροπή, επιβάλλει στον διαχειριστή διαδικτυακής πλατφόρμας διαμεσολάβησης στη μίσθωση κατοικιών «τεχνικούς κανόνες σχετικούς με την παροχή υπηρεσίας της κοινωνίας της πληροφορίας» οι οποίοι συνίστανται σε υποχρεώσεις παροχής πληροφοριών (διαβίβαση στη φορολογική αρχή δεδομένων σχετικά με τις συμβάσεις που συνάπτονται μέσω της διαδικτυακής πλατφόρμας) και φορολογικές υποχρεώσεις (είσπραξη παρακρατούμενου φόρου επί των πληρωμών που πραγματοποιούνται σε σχέση με τις συμβάσεις που συνάπτονται μέσω της διαδικτυακής πλατφόρμας και μετέπειτα καταβολή στη φορολογική αρχή)·
               
            
                  2)
               
               
                  Αντιβαίνει προς τις διατάξεις και τις αρχές του δικαίου της Ευρωπαϊκής Ένωσης, μεταξύ των οποίων περιλαμβάνονται τα άρθρα 3, 18, 32, 44, 56, 101 επ., 116, 120 και 127 ΣΛΕΕ, και οι οδηγίες 2000/31/ΕΚ (3) και 2006/123/ΕΚ (4), εθνική ρύθμιση η οποία:
                  
                              —
                           
                           
                              επιβάλλει, ως προς τους διαχειριστές διαδικτυακής πλατφόρμας για αναζήτηση ακινήτων προς ενοικίαση, υποχρεώσεις συλλογής και διαβίβασης δεδομένων σχετικών με τις συμβάσεις μίσθωσης·
                           
                        
                              —
                           
                           
                              επιβάλλει, ως προς τους ίδιους διαχειριστές διαδικτυακής πλατφόρμας που διαχειρίζονται τις πληρωμές για συμβάσεις βραχυχρόνιας μισθώσεως, την υποχρέωση να ενεργούν ως φορολογικοί υποκατάστατοι ή ως υπόχρεοι καταβολής του φόρου·
                           
                        
                              —
                           
                           
                              επιβάλλει, ως προς τους διαχειριστές διαδικτυακής πλατφόρμας οι οποίοι δεν είναι κάτοικοι ημεδαπής και δεν διαθέτουν μόνιμη εγκατάσταση στην Ιταλία, υποχρέωση να ορίζουν φορολογικό αντιπρόσωπο·
                           
                        
                              —
                           
                           
                              επιβάλλει, επίσης ως προς τους κατοίκους αλλοδαπής οι οποίοι δεν διαθέτουν μόνιμη εγκατάσταση στην Ιταλία, την υποχρέωση να ενεργούν ως υπόχρεοι καταβολής του φόρου αναφορικά με τον φόρο διαμονής·
                           
                        
            
                  3)
               
               
                  Αντιτίθενται οι θεμελιώδεις αρχές του δικαίου της Ευρωπαϊκής Ένωσης σε εθνική ρύθμιση η οποία, στην πράξη, μεταθέτει σε μία επιχείρηση την υποχρέωση να επωμιστεί τις ανεπάρκειες του Δημοσίου ως προς τον προσδιορισμό και την είσπραξη των φόρων;
               
            
         (1)  Οδηγία (ΕΕ) 2015/1535 του Ευρωπαϊκού Κοινοβουλίου και του Συμβουλίου, της 9ης Σεπτεμβρίου 2015, για την καθιέρωση μιας διαδικασίας πληροφόρησης στον τομέα των τεχνικών προδιαγραφών και των κανόνων σχετικά με τις υπηρεσίες της κοινωνίας των (ΕΕ 2015, L 241, σ. 1).
      
         (2)  Οδηγία 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών (ΕΕ 1998, L 204, σ. 37).
      
         (3)  Οδηγία 2000/31/ΕΚ του Ευρωπαϊκού Κοινοβουλίου και του Συμβουλίου της 8ης Ιουνίου 2000 για ορισμένες νομικές πτυχές των υπηρεσιών της κοινωνίας της πληροφορίας, ιδίως του ηλεκτρονικού εμπορίου, στην εσωτερική αγορά («οδηγία για το ηλεκτρονικό εμπόριο») (ΕΕ 2000, L 178, σ. 1).
      
         (4)  Οδηγία 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά (ΕΕ 2006, L 376, σ. 36).